อัดงบให้สหกรณ์กู้ดอกเบี้ยต่ำ ราคาข้าวหอมมะลิพุ่งติดลมบน
นายพิเชษฐ์ วิริยะพาหะ อธิบดีกรมส่งเสริมสหกรณ์ เปิดเผยว่า ปีงบประมาณ 2562 กรมได้จัดสรรเงินกองทุนพัฒนาสหกรณ์ (กพส.) จำนวน 5,125 ล้านบาท เพื่อสนับสนุนเงินกู้ดอกเบี้ยต่ำให้สหกรณ์ทั่วประเทศ ที่มีความประสงค์ขอกู้ยืมไปต่อยอดธุรกิจ ส่งเสริมอาชีพให้กับสมาชิกสหกรณ์ แบ่งเป็นวงเงินกู้ยืมโครงการปกติ 3,125 ล้านบาท คิดดอกเบี้ยตามชั้นลูกหนี้ และวงเงินกู้ยืมโครงการพิเศษ 2,000 ล้านบาท คิดดอกเบี้ย 0-1% มีจำนวน 12 โครงการ อาทิ โครงการพัฒนาศักยภาพ การดำเนินงานศูนย์กระจายสินค้าสหกรณ์ เป็นต้น และได้จัดสรรเงินส่วนหนึ่งให้สหกรณ์กู้ยืมไปเพื่อช่วยเหลือสมาชิก หากเกิดภัยพิบัติหรือกรณีฉุกเฉินที่ต้องการความช่วยเหลือเยียวยาเร่งด่วน,นายอนันต์ สุวรรณรัตน์ ปลัดกระทรวงเกษตรและสหกรณ์ กล่าวว่า กระทรวงฯจะสรุปตัวเลขเป้าหมายผลผลิตข้าว ปีการผลิต 2562/63 ที่คาดว่าเพิ่มขึ้นจากปีการผลิต 2561/62 ประมาณ 1 ล้านตัน หรือมีผลผลิตข้าวทั้งปี 33-34 ล้านตันข้าวเปลือก การเพิ่มขึ้นของผลผลิตข้าวจะไม่กระทบกับราคาที่เกษตรกรขายได้ ส่วนราคาข้าวหอมมะลิในปีหน้าคาดว่าอยู่ที่ 18,000 บาทต่อตัน ส่วนราคาข้าวขาวก็ลดหลั่นลงไป แต่ปัญหาเรื่องราคาข้าวตกต่ำคงไม่มีแล้ว ทั้งนี้ ราคาข้าวพรีเมียมของไทย อาทิ ข้าวหอมมะลิยังมีราคาดี และแนวโน้มตลาดมีความต้องการจำนวนมาก ในแต่ละปีประเทศไทยส่งออกข้าวหอมมะลิ 2 ล้านตันอีก 2 ล้านตัน ใช้บริโภคในประเทศ.
ปีงบประมาณ 2562 กรมได้จัดสรรเงินกองทุนพัฒนาสหกรณ์ (กพส.) จำนวน 5,125 ล้านบาท เพื่อสนับสนุนเงินกู้ดอกเบี้ยต่ำให้สหกรณ์ทั่วประเทศ ที่มีความประสงค์ขอกู้ยืมไปต่อยอดธุรกิจ ส่งเสริมอาชีพ
เงินกู้,เงินกู้ดอกเบี้ยต่ำ,เงินกองทุนพัฒนาสหกรณ์,กู้ยืมเงิน,ราคาข้าว